open-index/open-wikipedia-markdown huggingface dataset:
Ηφαιστειακό αέριο

Γενικά ως **ηφαιστειακά αέρια** χαρακτηρίζονται όλα τα υπέρθερμα αέρια αναβλήματα των ηφαιστείων που εκβάλλονται, ή διαφεύγουν στην ατμόσφαιρα. Πρόκειται για επικίνδυνα πτητικά αέρια του μάγματος καθώς και υδρατμοί που υπό συνθήκες υψηλής θερμοκρασίας και πίεσης, κατά την εκτόνωσή τους προκαλούν τις πιο βίαιες ηφαιστειακές εκρήξεις των ενεργών ηφαιστείων, ή την αφύπνιση των ανενεργών, ή και τη δημιουργία νέων. Ωστόσο, ένα σημαντικό τμήμα αυτών εκβάλλονται στην ατμόσφαιρα από ηρεμούντα ηφαίστεια.

## Γενικά
Ο μηχανισμός δημιουργίας της αέριας φάσης του μάγματος δεν είναι γνωστός λόγω των τεράστιων δυσκολιών λήψης δειγμάτων μέσα από τον ηφαιστειακό πόρο. Παρά ταύτα από τις εκβολές ή διαφυγές τους μέσα από σχισμές αυτά σήμερα έχουν προσδιοριστεί. Πρώτη επιτυχή δειγματοληψία ηφαιστειακών αερίων έγινε το 1919 στο ηφαίστειο Κιλαουέα της Χαβάης από τον Αμερικανό ηφαιστειολόγο Τόμας Τζάγκαρ (1871-1953), του ομώνυμου ηφαιστειακού παρατηρητηρίου, συλλέγοντάς τα απ΄ ευθείας από τις φυσαλίδες που εμφανίζονταν στην επιφάνεια μιας ενεργού λάβας. Από την εργαστηριακή ανάλυση των 14 δειγμάτων που λήφθηκαν διαπιστώθηκε ότι η μέση εκατοστιαία σύστασή τους ήταν 75% νερό, 14,07% διοξείδιο του άνθρακα, 0.40% μονοξείδιο του άνθρακα, 0.33% υδρογόνο, 5,45% άζωτο, 0,18% αργό, 6,40% διοξείδιο του θείου, 1,92% τριοξείδιο του θείου, 0,10% θείο, 0,05% χλώριο, και σε πολύ μικρότερες ποσότητες  ήλιο, νέον, μεθάνιο καθώς και χημικές ενώσεις. Αξιολογήθηκε δε ότι το μεγαλύτερο μέρος του νερού που περιελάμβαναν αυτά οφειλόταν σε υδροφόρο ορίζοντα που συνάντησε το μάγμα σε μικρό βάθος, κατά την  ανάδυσή του, ενώ ένα περιορισμένο μέρος αυτού δημιουργήθηκε από οξείδωση του υδρογόνου που προήλθε από μεγάλο βάθος.

Γενικά τα αέρια που παγιδεύονται στα πετρώματα κατά τη φάση της στερεοποίησης του μάγματος έχουν σχεδόν όμοια σύσταση με τα αέρια που συγκεντρώθηκαν στη δειγματοληψία εκ του Κιλαουέα εκτός από το φθόριο και χλώριο που απαντώνται συνηθέστερα σε πολύ μεγαλύτερες ποσότητες ιδιαίτερα στα ηπειρωτικά ηφαίστεια. Με τις σύγχρονες μεθόδους, μετρήσεις, αλλά και όργανα που χρησιμοποιούνται από την εφαρμοσμένη ηφαιστειολογία, όπως φασματοσκοπία και φασματομετρία κ.ά. είναι δυνατή ακόμα και η ισοτοπική σύνθεση των ηφαιστειακών αερίων. Έτσι στα εν λόγω αέρια εντοπίστηκαν και άλλες χημικές ενώσεις όπως  υδροφθόριο, υδροχλώριο , υδροβρώμιο , οξείδιο του αζώτου, εξαφθοριούχο θείο , θειούχο καρβονύλιο , ίχνη υδράργυρου ακόμα και οργανικές ενώσεις όπως π.χ. αλογονάνθρακες.

## Σημειώσεις

## Πηγές

Κατηγορία:Ηφαιστειολογία
Κατηγορία:Αέρια
Αέροπος Β΄ της Μακεδονίας

Ο **Αέροπος Β΄** ήταν βασιλιάς της Μακεδονίας και κηδεμόνας του Ορέστη, γιου του Αρχέλαου Α΄, και βασίλεψε σχεδόν για έξι έτη ξεκινώντας από το 395 π.Χ.. Στα τέσσερα πρώτα χρόνια συμβασίλεψε με τον Ορέστη, και τα υπόλοιπα δύο μόνος του, δολοφονώντας τον Ορέστη το 395 π.Χ.. Ο διάδοχος του ήταν ο γιος του Παυσανίας. 

## Παραπομπές


Κατηγορία:Μακεδόνες μονάρχες
Κατηγορία:Δυναστεία των Αργεαδών
Αρχέλαος Β΄ της Μακεδονίας

Ο **Αρχέλαος Β΄** ήταν βασιλιάς της Μακεδονίας,  διαδέχτηκε τον πατέρα του Αεροπό Β΄ το 395 π.Χ. και βασίλεψε ως το 394 π.Χ.. Πέθανε κατά την διάρκεια κυνηγιού, είτε από ατύχημα είτε από δολοφονία. Ήταν ο αδελφός του Ορέστη της Μακεδονίας. Σύμφωνα με τον ιστορικό Ευσέβιο της Καισαρείας(265 - 340 μ.Χ.), ο Αρχέλαος Β΄ βασίλεψε για τέσσερα έτη. Τον διαδέχθηκε ο Παυσανίας.

Κατηγορία:Μακεδόνες μονάρχες
Κατηγορία:Δυναστεία των Αργεαδών
Φόρμις

Ο **Φόρμις** (περίπου 478 π.Χ.) είναι ένας από τους δημιουργούς της αρχαίας κωμωδίας, ή κάποιας μορφής αυτής. Καταγόταν από το Μαίναλο, αλλά πήγε να υπηρετήσει τον Γέλωνα στη Σικελία. 

Ο Αριστοτέλης τον αναγνωρίζει ως έναν από τους δημιουργούς της κωμωδίας, μαζί με τον Επίχαρμο. Λέγεται ότι ήταν αυτός που πρώτος εισήγαγε ηθοποιούς με μακριούς χιτώνες μέχρι τους αστραγάλους και στόλιζε τη σκηνή με δέρματα βαμμένα μοβ, σαν μια μορφή κουρτίνας.

Σύμφωνα με τον Παυσανία, τόσο μεγάλη ήταν η συμβολή του στις στρατιωτικές μάχες με τον Γέλωνα και αργότερα με τον αδερφό του Ιέρων, που από τον πλούτο που κέρδισε έκανε δωρεές στην Ολυμπία και τους Δελφούς. Οι προσφορές προς τον Απόλλωνα στους Δελφούς ήταν δύο άλογα και δύο ηνίοχοι δίπλα σε κάθε άλογο, σκαλισμένα από επώνυμους γλύπτες. Μάλιστα στο πρώτο άλογο υπάρχει μια επιγραφή που αναφέρει:

Δηλαδή

Σύμφωνα με το λεξικό Σούδα, στα έργα του συγκαταλέγονται τα:
* *[[Άδμητος]]*
* *[[Αλκίνοος]]*
* *[[Αλκυόνη (μυθολογία)|Αλκιόνες]]*
* *[[Αταλάντη (μυθολογία)|Αταλάντη]]*
* *[[Κηφέας|Κηφεύς]]* (ή *κεφάλαια*)
* *Ίππος*
* *Ιλίου πόρθησις*
* *[[Περσέας|Περσεύς]]*

## Παραπομπές


## Πηγές
* Λεξικό Σούδα

Κατηγορία:Αρχαίοι Έλληνες κωμικοί ποιητές
Κατηγορία:Ποιητές Παλαιάς Κωμωδίας
Λιβαδάκι Αρκαδίας

Το **Λιβαδάκι**, παλαιότερα γνωστό ως **Τσιάρεσι** ή **Τοταρέσι**, είναι χωριό της Αρκαδίας, που υπάγεται στο Δήμο Γορτυνίας στην Πελοπόννησο και βρίσκεται σε απόσταση 6 χιλιομέτρων από τη γέφυρα του Ερυμάνθου. Είναι χτισμένο σε υψόμετρο 220 μέτρων, στην κοιλάδα του Λάδωνα, στο δρόμο Τρίπολης - Πύργου.

## Όνομα
Η αλλαγή της ονομασίας από Τσιάρεσι ή Τοταρέσι σε Λιβαδάκι (εναλλακτικά Λειβαδάκιον ή Λειβαδάκι) έγινε στις 20 Αυγούστου 1927 με το ΦΕΚ 179Α - 30/08/1927. Η παλιά ονομασία Τσιάρεσι είναι σλαβικής προέλευσης και προέρχεται από τη ρίζα *τσ'ρν'<nowiki/>* που σημαίνει *μαύρο*. Σε κοντινή απόσταση είναι η σημερινή Τριποταμιά, πρώην Μπέλεσι από το *μπέλ*' *(άσπρο)*.

## Περιγραφή
Χωρίζεται στο Πάνω και το Κάτω Χωριό, όπου βρίσκονται τα περισσότερα σπίτια, καθώς και η αγορά, το δημοτικό σχολείο και το δημοτικό κατάστημα. Στην ανατολική άκρη του Πάνω Χωριού βρίσκεται η εκκλησία του Αγίου Νικολάου και το νεκροταφείο.

Στην ευρύτερη περιοχή υπάρχουν πολλές ελιές, λόγω του ήπιου κλίματος, του ποταμού Λάδωνα που βρίσκεται κοντά και της γεωλογικής σύστασης του εδάφους. Το κοντινό δάσος της Κάπελης εκχερσώθηκε και τμήματά του παραχωρήθηκαν στους κατοίκους για καλλιέργεια, ασχολία που σήμερα έχει περιοριστεί λόγω της έλλειψης εργατικών χεριών.

Το Λιβαδάκι δημιουργήθηκε στο διάστημα από τα μέσα του 18ου έως τις αρχές του 19ου αιώνα (λίγα χρόνια πριν την κήρυξη της ελληνικής επανάστασης του 1821). Κατά την πρώτη απογραφή του 1829 το χωριό είχε 110 με 120 κατοίκους, ενώ κατά την απογραφή που έγινε το 2011, οι κάτοικοι ήταν 88.

Ο ταχυδρομικός κώδικας είναι 22008.

Η ηθοποιός Ευγενία Δημητροπούλου κατάγεται από το Λιβαδάκι.

## Πηγές
* 

## Παραπομπές


Κατηγορία:Χωριά της περιφερειακής ενότητας Αρκαδίας
Μουσείο Μηλιάς Γρεβενών

μικρογραφία|Οι χαυλιόδοντες στο μουσείο.
Το **Μουσείο Μηλέας Γρεβενών** είναι μουσείο έκθεσης απολιθωμάτων της περιοχής των Γρεβενών, στη Μηλέα Γρεβενών. Σε αυτό στεγάζονται ευρήματα από ανασκαφές του 1990, με σημαντικότερο εύρημα, από τις ανασκαφές του 2007, τους μεγαλύτερους χαυλιόδοντες που έχουν ποτέ βρεθεί. Με μήκος 5,02 μέτρα αποτελούν ένα από τα σημαντικότερα ευρήματα του κόσμου, έχοντας μάλιστα μπει και στο βιβλίο των Ρεκόρ Γκίνες. 

## Παραπομπές


## Εξωτερικοί σύνδεσμοι
*http://www.mfi-miliasgrevenon.gr/index.php?option=com_content&view=article&id=25&Itemid=62 

Μηλεα Γρεβενων Μουσειο
Μπριζόλα

thumb|right|Μπριζόλα
Η **μπριζόλα** είναι ένα είδος κρέατος, το οποίο αποτελείται από μυϊκές ίνες και μπορεί και οστό, τα οποία έχουν κοπεί εγκάρσια. Το κρέας μπορεί να προέρχεται από χοιρινό, βοδινό, αρνίσιο, κατσικίσιο κρέας, καθώς και άλλα ζώα, αλλά και από κάποια ψάρια, όπως ο σολομός. Μπορούμε να το ψήσουμε πάνω σε μια ψηστιέρα ή πάνω στα κάρβουνα, αλλά επίσης και στο φούρνο ή στο τηγάνι.

## Ετυμολογία
Στα ελληνικά η ονομασία προέρχεται από την ιταλική λέξη braciola, η οποία σημαίνει φέτα κρέατος ψημένη στα κάρβουνα. Στην ιταλική κουζίνα υπάρχουν ξεχωριστά γεύματα με το όνομα αυτό.

## Παραπομπές


## Εξωτερικοί σύνδεσμοι
* 
* 

Κατηγορία:Κρέας
Κατηγορία:Διατροφή-επέκταση
Στο ανώνυμο ύψος

**Στο ανώνυμο ύψος** (Ρωσικά: На безымянной высоте) είναι πολεμική ταινία, ρωσικής παραγωγής του 2004.

## Πλοκή
Το 1944 στο δάσος της Λευκορωσίας, Σοβιετική Ένωση, κατά τη διάρκεια του Δευτέρου Παγκοσμίου Πολέμου. Η σκοπευτής Όλγκα και ο ιδιωτικός Κόλια Μαλάχοφ συναντιούνται και ερωτεύονται κατά τη διάρκεια της αιματηρής μάχης για τον «Άγνωστο λόφο». Ξέρουν και οι δυο τους ότι μπορεί να μην επιβιώσουν στον πόλεμο.

## Πρωταγωνιστούν
* Βικτόρια Τολστογκάνοβα
* Αλεξέι Τσάντοφ
* Βλαντίμιρ Γιάγκλιτς
* Αντρέι Γκολουμπιόφ
* Ανατόλι Κοτ
* Αλεξάντρ Πασούτιν
* Άννα Καζιούτσιτς

## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2004
Κατηγορία:Τηλεταινίες
Κατηγορία:Ρωσόφωνες ταινίες
Ζωντανός (ταινία)

Ο **Ζωντανός** (Ρωσικά: Живой) είναι ταινία στο είδος δράμα/φαντασίας/μυστηρίου, ρωσικής παραγωγής του 2006.

## Πλοκή
Ο Κιρ, ο οποίος επέστρεψε από τον πόλεμο στην Τσετσενία. Εκεί, στον πόλεμο, έχασε όλους τους φίλους και τους συναδέλφους του. Τον έσωσαν με τις ζωές τους. Τώρα ο Κιρ περιμένει την μητέρα και η φίλη του. Μπορεί αυτός ο πόλεμος είχε τελειώσει γι'αυτόν, αλλά η ηχώ του πολέμου εξακολουθεί να υπάρχει στο μυαλό του άντρα. Προσπαθώντας να δημιουργήσει μια καινούρια ζωή, δεν μπορεί να απαλλαγεί από την ενοχή. Τα φαντάσματα των νεκρών φίλων του το ακολουθούν. Τι πρέπει να κάνει ώστε να βρει την ειρήνη; Ίσως θα έπρεπε να συγχωρήσει τον εαυτό του.

## Ηθοποιοί
* Αντρέι Τσάντοφ 
* Μαξίμ Λεγκάσκιν
* Βλαντίμιρ Γεπιφάντσεφ
* Αλεξέι Τσάντοφ 
* Όλγκα Αρντγκνόλτς

## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες μυστηρίου
Κατηγορία:Ταινίες φαντασίας
Κατηγορία:Ταινίες του 2006
Κατηγορία:Ρωσόφωνες ταινίες
Κατηγορία:Ρωσικές δραματικές ταινίες
Κατηγορία:Ταινίες γυρισμένες στη Ρωσία
Yamaha XT660R

δεξιά|χωρίς-πλαίσιοΗ  **Yamaha XT660R** είναι μια μοτοσικλέτα διπλής χρήσης (On off) κατασκευασμένη για να μπορεί να κινείται σε κάθε είδος εδάφους. Ημερομηνία πρώτης κυκλοφορίας είναι το 2004, και αντικατέστησε το προηγούμενο μοντέλο της εταιρίας, το ΧΤ600.

## Πληροφορίες μοτοσυκλέτας
δεξιά|χωρίς-πλαίσιοΟ κινητήρας του είναι κατασκευής της Ιταλικής Minarelli, (θυγατρική της Yamaha ) είναι τετράχρονος μονοκύλινδρος με 4 βαλβίδες επί κεφαλής, τεχνολογίας  ξηρού κάρτερ,  που σημαίνει αξιοπιστία και αντοχή στην σκληρή χρήση, παραδοσιακό χαρακτηριστικό όλων των ΧΤ. Ο κύλινδρος από αλουμίνιο φέρει κεραμική επίστρωση για επιπλέον αντοχή στην χρήση, και μείωση των τριβών. Η διαφορά του με το προηγούμενο μοντέλο είναι ότι είναι υδρόψυκτο και για την τροφοδοσία του υπάρχει πλέον ψεκασμός.

Η ιπποδύναμη του κινητήρα  είναι 48 ίπποι (PS) και η τελική ταχύτητα 175 χιλιόμετρα την ώρα. 
Το πλαίσιο είναι ατσάλινο, με δυο δοκούς τετραγωνικής διατομής, που ξεκινούν από τον λαιμό, και χρησιμοποιεί τον κινητήρα σαν υποπλαίσιο. Μπροστά φέρει συμβατικό πιρούνι 43 χιλ, με δισκόφρενο διαμέτρου 298 χιλ της Ιταλικής Brembo, και πίσω επίσης δισκόφρενο διαμέτρου 245 χιλ. με ανάρτηση τύπου MONOCROSS και αμορτισέρ της KAYABA. 

Οι ταχύτητες του κιβωτίου είναι πέντε (5) και η χωρητικότητα του ρεζερβουάρ 15 λίτρα (τα 5 ρεζέρβα), που δίνουν μια αυτονομία από 230 έως 375 χλμ, αναλόγως της χρήσης και των συνθηκών.

Το ταμπλό του αποτελείται από, ψηφιακό ταχύμετρο με ολικό και δύο μερικούς χιλιομετρητές, διανυθέντα χιλιόμετρα με ρεζέρβα, ρολόι, ενδεικτικές λυχνίες για νεκρά/ φλας/ μεγάλη σκάλα φώτων/ διάγνωση ψεκασμού/ ρεζέρβα και immobilizer.

Η ΧΤ660 είναι πολύ φιλική και εύκολη στην οδήγηση, ακόμη και για τους σχετικά άπειρους οδηγούς,πρόβλημα ίσως αντιμετωπίσουν οι αναβάτες με ύψος κάτω από 1,70 λόγω του ύψους της σέλας (865 χλστ.) 

Ο αναβάτης της ΧΤ660, λόγω των χαρακτηριστικών του μοτέρ και των μεγάλων διαδρομών των αναρτήσεων, θα ταξιδέψει στην κυριολεξία παντού, σε κάθε είδος δρόμο, γρήγορα  και ξεκούραστα, από την καθημερινή μετακίνηση στην πόλη, έως στο απομακρυσμένο χωριό της υπαίθρου. Η Yamaha XT660 κατασκευάζεται (πλην του κινητήρα που κατασκευάζεται στην Ιταλία) στο εργοστάσιο της Γαλλικής ΜΒΚ, 30 χλμ έξω από το Παρίσι.

## Τεχνικά χαρακτηριστικά

## Κριτικές

### Το ΧΤ υπερτερεί στα εξής
* Πραγματικά on - off μοτοσικλέτα. 
* Τα πάει θαυμάσια στο χώμα, υπέροχα στην πόλη και ικανοποιητικά στο ταξίδι. 
* Εύκολη στην οδήγηση και έχει εξαιρετικό κράτημα. 
* Αντοχή κινητήρα

### Υστερεί στα εξής
* Τριξίματα (σκορταρίσματα) λόγω μονοκύλινδρου μοτέρ
* Η απουσία ανεμοκάλυψης (γυμνό) καθιστούν το ταξίδι δύσκολο και κουραστικό για κάλυψη  μεγάλων αποστάσεων σε αυτοκινητόδρομο.

## Παραπομπές


## Πηγές
* http://www.yamaha-motor.eu/gr/products/motorcycles/adventure/xt660r.aspx?view=featurestechspecs  
* http://www.manualslib.com/manual/656491/Yamaha-Xt660r.html 

Κατηγορία:Μοντέλα μοτοσικλετών Yamaha
Περιφέρειες της Αγγλίας

}}250px
|-

|-

|-

|-

|-

|-

|-

|}

Στην Αγγλία η **[[περιφέρεια]]** αποτελεί το ανώτερο επίπεδο υποεθνικής διαίρεσης, που χρησιμοποιείται από την κεντρική κυβέρνηση. Μεταξύ 1994 και 2011 εννέα περιφέρειες είχαν επισήμως μεταβιβασμένες λειτουργίες μέσα στην Κυβέρνηση του Ηνωμένου Βασιλείου. Παρότι σήμερα δεν εκπληρώνουν αυτό το ρόλο, συνεχίζουν να χρησιμοποιούνται για ορισμένους διοικητικούς σκοπούς. Τα όρια αυτών των περιφερειών έχουν καθιερωθεί από την δεκαετία του 1940.

## Κατάλογος των περιφερειών

thumb|250px|Χάρτης των περιφερειών

## Παραπομπές
Πτολεμαίος ο Αλωρίτης

Ο **Πτολεμαίος ο Αλωρίτης** ήταν αντιβασιλέας της Μακεδονίας και μετέπειτα βασιλέας με την δολοφονία του Αλέξανδρου Β΄.

## Ιστορικό
Ο Πτολεμαίος επί βασιλείας Αμύντα Γ΄ υπηρετούσε ως απεσταλμένος των Μακεδόνων στην Αθήνα την περίοδο 375 - 373 π.Χ.  

Μετά τον θάνατο του Αμύντα Γ΄ το 370 π.Χ. σύναψε σχέσεις με την χήρα του, την Ευρυδίκη και κατά την απουσία του διαδόχου βασιλιά Αλέξανδρου Β΄ στην Θεσσαλία, επαναστάτησε εναντίον του για να καταλάβει τον θρόνο, με την βοήθεια της Ευρυδίκης, η οποία ήταν η μητέρα του Αλεξάνδρου. Αυτό προκάλεσε μεγάλη αναταραχή στις αριστοκρατικές οικογένειες της Μακεδονίας, οι οποίες κάλεσαν τον Πελοπίδα από την Θήβα ως διαμεσολαβητή για την επικράτηση της σταθερότητας και ειρήνης. Σύμφωνα με την ειρηνευτική συμφωνία, ο Αλέξανδρος παρέμεινε βασιλιάς και ο Πτολεμαίος ανέλαβε την θέση του αντιβασιλέα και ο Φίλιππος Β΄, ο μικρότερος αδελφός του Αλέξανδρου, δόθηκε ως όμηρος στην Θήβα για τήρηση των εγγυήσεων από τον Αλέξανδρο και ασφάλεια του Πτολεμαίου. Το 368 π.Χ. όμως, ο Πτολεμαίος δολοφόνησε τον Αλέξανδρο και έγινε ο ίδιος βασιλιάς. 

Με την σειρά του όμως, ο Πτολεμαίος δολοφονήθηκε τρία χρόνια αργότερα το 365 π.Χ. από τον Περδίκκα Γ΄, τον άλλο αδελφό του Αλέξανδρου, ο οποίος έγινε και ο επόμενος βασιλιάς.

Θεωρείται πως ο Πτολεμαίος καταγόταν από τον αδελφό του Αμύντα, Μενέλαο, θείο του Αλέξανδρου, του Περδίκκα και του Φιλίππου, κάτι που χρησιμοποίησε στις αξιώσεις του για την αρπαγή της βασιλείας.

Κατηγορία:Δυναστεία των Αργεαδών
Κατηγορία:Μακεδόνες μονάρχες
Minarelli

Η **Motori Minarelli** είναι ιταλικό εργοστάσιο κατασκευής κινητήρων (μοτέρ) μοτοσυκλετών. Στη Minarelli κατασκευάζονται και οι κινητήρες της μοτοσικλέτας XT 660 R και αποστέλλονται στη Γαλλία στο εκεί εργοστάσιο της MBK. Το 2002 αγοράστηκε από την ιαπωνική Yamaha, και είναι πλέον μέλος του ομίλου εταιρειών της μητρικής εταιρείας.

## Παραπομπές


## Εξωτερικοί σύνδεσμοι

* επίσημη ιστοσελίδα της εταιρείας 

Κατηγορία:Κατασκευαστές μοτοσικλετών της Ιταλίας
Μαρία της Αντιόχειας (1145-1182)

Η **Μαρία της Αντιόχειας** (1145 - 1182) από τον Οίκο του Πουατιέ-Αντιόχειας ήταν σύζυγος του Μανουήλ Α΄ Κομνηνού.

## Βίος
Η **Μαρία της Αντιόχειας** γεννήθηκε το 1145. Ήταν κόρη του Ραϋμόνδου του Πουατιέ και της Κωνσταντίας της Αντιόχειας. Παντρεύτηκε τον Μανουήλ Α΄ Κομνηνό τα Χριστούγεννα του 1161. Η μόνη ανάμειξη της Μαρίας στα πολιτικά πράγματα κατά τη βασιλεία του συζύγου της ήταν όταν ένας διερμηνέας, ο Ααρών Ισαάκιος κατά της διάρκεια ακρόασης πρεσβευτικής αποστολής, συμβούλευσε τους ξένους πρέσβεις να μην αποδεχθούν πολύ γρήγορα τις προτάσεις του αυτοκράτορα, αλλά η Μαρία κατάλαβε τι ειπώθηκε και αποκάλυψε την προδοσία του διερμηνέα στο σύζυγό της. Τότε εκείνος έβαλε και τον τύφλωσαν.

Για αρκετά χρόνια ήταν άτεκνη, αλλά μετά από μια αποβολή τον Σεπτέμβριο του 1169 έγινε μητέρα του Αλέξιου Β΄ Κομνηνού. Ο σύζυγός της έλαβε όλα εκείνα τα μέτρα με τα οποία θα κατοχύρωνε τον γιο του ως διάδοχο και την αφοσίωση στο πρόσωπό του: η Μαρία θα έπρεπε να γίνει μοναχή και κυρίως να μην ξαναπαντρευτεί. Πράγματι μετά τον θάνατο του συζύγου της έγινε μοναχή ονόματι *Ξένη*. Έντονες υπήρξαν οι φήμες πως είχε εραστή, έναν ανιψιό του συζύγου της, τον πρωτοσέβαστο και πρωτοβεστιάριο Αλέξιο Κομνηνό.

Μετά τον θάνατο του συζύγου της ήταν όχι ιδιαίτερα δημοφιλής ως αντιβασίλισσα του νεαρού της γιου Αλέξιου Β΄ Κομνηνού, ενώ αντιμετώπισε την αντιπάθεια της πρόγονής της Μαρίας της Πορφυρογέννητης. Η Μαρία η Πορφυρογέννητη υποκίνησε κίνημα σε βάρος της μητριάς της: αναθεματίστηκε αυτή κι ο εραστής της από κάποιον ιερέα στον ιππόδρομο.

## Το τέλος της
Ο Ανδρόνικος Α΄ Κομνηνός, εξάδελφος του Μανουήλ, κατηγόρησε τη Μαρία για συνωμοσία εναντίον του γιου της και για *διαφθορά της καθαρότητας του στέμματος* λόγω της σχέσης της με τον πρωτοσέβαστο. Όταν ο Ανδρόνικος Α΄ έφτασε στην Κωνσταντινούπολη ζήτησε -ανεπιτυχώς- από τρεις δικαστές του velum να την καταδικάσουν για προδοσία και η Μαρία κατέφυγε στη βοήθεια του γαμπρού της Μπέλα Γ΄ της Ουγγαρίας, ζητώντας του να λεηλατήσει περιοχές γύρω από το Βελιγράδι. Τελικά καταδικάστηκε για προδοσία σε φυλάκιση σε μια μικρή φυλακή κοντά στη Χρυσή Πύλη. Ο Αλέξιος Β΄ υπέγραψε την καταδικαστική απόφαση σε θάνατο της μητέρας του. Όμως η εκτέλεση αναβλήθηκε λόγω της άρνησης του γιου του Ανδρόνικου Μανουήλ και του γαμπρού του Γεωργίου να την εκτελέσουν. Τελικά στα τέλη του 1182 στραγγαλίστηκε και θάφτηκε στην ακτή.

Μετά το θάνατό της ο Ανδρόνικος Α΄ έβαλε να τη ζωγραφίσουν στα δημόσια πορτραίτα της ως μια ρυτιδωμένη γριά γυναίκα αν συνέβαινε ποτέ ο λαός να την συμπαθήσει.

## Πρόγονοι

## Παραπομπές


## Πηγές
* 
* WOMEN IN POWER 1150-1200http://www.guide2womenleaders.com/womeninpower/Womeninpower1150.htm

Κατηγορία:Σύζυγοι Βυζαντινών Αυτοκρατόρων
Ιουλιανή

Το όνομα ή η επωνυμία **Ιουλιανή** μπορεί να αναφέρεται σε κάποιο από τα παρακάτω:

* Αγία Ιουλιανή, όνομα 6 Χριστιανών αγίων
* 816 Ιουλιανή, αστεροειδής
* Ιουλιανή επανάσταση
* Ιουλιανή Ημέρα και Ιουλιανή περίοδος
* Ιουλιανή Μοναρχία

## Δείτε επίσης
* Ιουλιάνα της Ολλανδίας
* Ιουλιανός
* Ιουλιανές Άλπεις
Κυριάκος Θ. Καρνέρας

Ο **Κυριάκος Θ. Καρνέρας** ήταν λαϊκός ποιητής από την Κύπρο. Γεννήθηκε στο χωριό Ξυλοτύμβου τον Ιανουάριο του 1900 και πέθανε το 1986.

## Βιογραφικά στοιχεία

Ο Κυριάκος Θ. Καρνέρας ήταν αγράμματος. Ο πατέρας του ήταν φτωχός έτσι τον έστειλε μισταρκό (μισθωτός εργάτης). Ακολούθησε έτσι από πολύ μικρός το επάγγελμα του βοσκού μέχρι το θάνατό του. Το 1923 παντρεύτηκε τη συγχωριανή του Ελισάβετ Αδάμου και μαζί έκαναν 7 παιδιά. Ο Καρνέρας φτωχός καθώς ήταν δεν ευτύχησε να πάρει καμιά μόρφωση, αυτό όμως δε στάθηκε εμπόδιο στο να καθιερωθεί ώς ένας ρωμαλέος λαϊκός ποιητής. 

Η ποίηση του μπορεί να χωριστεί σε 3 ενότητες: 1) Τα ερωτικά 2) Τα αγροτικά και 3) τα κοινωνικά-ηθικολογικά. Ο Γ. Λυσιώτης αναφέρει ότι "Πολύ χαριτωμένος είναι ο τρόπος του στα ερωτικά τραγούδια, όπου δημιουργεί μια ατμόσφαιρα φετιχιστική και οδηγείται στο σύνολο της ομορφιάς ξεκινώντας από τα διάφορα μέλη του σώματος της γυναίκας, όπως τα μάτια, τα φρύδια, τα μαλλιά, τα στήθη, τα μάγουλα, τα πόδια κ.α." Η τιμή της ανακάλυψης αυτού του ρωμαλέου λαικού ποιητή των κοκκινοχωρίων ανήκει στον Τεύκρο Ανθία, ο οποίος καθοδηγούσε τον Καρνέρα στο δρόμο της ποίησης και φρόντιζε να δημοσιοποιούνται ποιήματά του στην εφημερίδα "Πρωινή", κάνοντάς τον έτσι γνωστό στο ευρύτερο κυπριακό κοινό.

Εξέδωσε 3 ποιητικές συλλογές και το 1980 ανθολογήθηκαν οι προηγούμενες ποιητικές συλλογές μαζί με άλλα ανέκδοτα ποιήματα και κοφτά τραούθκια (δίστιχα).

## Χαρακτηριστικό ποίημα

EIMAI

Εἶμ’ ἀγράμματος κουλούτζ‘ιν, ἒν θωρῶ τὰ δκυό μου νύσ‘ια

τζ εις τὴν γῆν γοιὸν το σκουλούτζ‘ιν πασπατεύκω ἴσ‘ια ἴσ‘ια.

Εἶμαι ὅπως μνιὰ κουζούλα, εἶμαι γέρημος ’πὸ οὕλα,

πὄν ἔσ‘ει’ποτζ‘εῖ τζ‘αι τζ‘εῖ εἰς τὸν κόσμον παραπάνω.

Τζ ἡ δουλειά μὄν βοσσ ιτζ‘ὴ τζ·αὶ βοσκὸς ἐννὰ πεθάνω,

γιατί‘ ὁ τζ‘ύρης μ’ ὁ φτωχός ἄφησέν με δίχα φῶς.

## Βιβλιογραφία

**Ποιητικές συλλογές**

* Τα τραγούδια του βοσκού (1937)

* Νερά του Μάρτη (1974)
* Που την Αρκήν ως την Υστερκάν (1978)
* Ποιητικά Άπαντα (1980)
* Ανέκδοτα Ποιήματα. Έκδοση Κ. Γ. Γιαγκουλλή
* Εικοσι και πεντε ανεκδοτα ποιηματα του Κυριακου Καρνερα. Έκδοση Κ. Γ. Γιαγκουλλή (1986)

## Εξωτερικοί σύνδεσμοι
* Αφιέρωμα στον Κυριάκο Καρνέρα

## Πηγές
* Γεώργιου Χ. Κασάπη "Ιστορία του Χωριού Ξυλοτύμπου", Λευκωσία 1988
* Κυριάκου Θ. Καρνέρα "Ποιητικά Άπαντα", Έκδοση Υπουργείου Παιδείας - Μορφωτική Υπηρεσία.

Κατηγορία:Κύπριοι ποιητές
All Areas - Worldwide

***All Areas - Worldwide*** είναι ο τίτλος του ζωντανά ηχογραφημένου άλμπουμ του γερμανικού metal συγκροτήματος Accept, το οποίο κυκλοφόρησε στις 17 Νοεμβρίου 1997 από την "GUN Records" στην Ευρώπη και από την "CMC International" στην Αμερική, με τίτλο "*The Final Chapter*".

Το άλμπουμ ηχογραφήθηκε κατά την περιοδεία για το άλμπουμ "*[[Objection Overruled]]*" το 1994, με έξι τραγούδια να προέρχονται από την περιοδεία του επόμενφου δίσκου, "*[[Death Row]]*", το 1995. Μοναδικός κιθαρίστας του συγκροτήματος κατά τις συγκεκριμένες ηχογραφήσεις ήταν ο Βολφ Χόφμαν, ενώ τα τύμπανα του άλμπουμ ηχογραφήθηκαν από τον Στέφαν Κάουφμαν και στα τελευταία έξι κομμάτια του δεύτερου μέρους της κυκλοφορίας, από τον Στέφαν Σβάρτσμαν.

## Τραγούδια του δίσκου
### CD 1
**1. Starlight** *(Dirkschneider, Hoffmann, Fischer, Baltes, Kaufmann)* - 5:23
**2. London Leatherboys** *(Dirkschneider, Hoffmann, Frank, Baltes, Kaufmann, Deaffy)* - 4:42
**3. I Don't Wanna Be Like You** *(Dirkschneider, Hoffmann, Baltes, Kaufmann, Deaffy)* - 4:29
**4. Breaker** *(Dirkschneider, Hoffmann, Fischer, Baltes, Kaufmann)* - 4:49
**5. Slaves to Metal** *(Dirkschneider, Hoffmann, Baltes, Kaufmann, Deaffy)* - 5:14
**6. Princess of the Dawn** *(Dirkschneider, Hoffmann, Baltes, Kaufmann, Deaffy, Smith-Diesel)* - 10:45
**7. Restless and Wild** *(Dirkschneider, Hoffmann, Baltes, Kaufmann, Smith-Diesel)* - 2:46
**8. Son of a Bitch** *(Dirkschneider, Hoffmann, Fischer, Baltes, Kaufmann)* - 3:26
**9. This One's For You** *(Dirkschneider, Hoffmann, Baltes, Kaufmann, Deaffy)* - 4:08
**10. Bulletproof** *(Dirkschneider, Hoffmann, Baltes, Kaufmann, Deaffy)* - 6:17
**11. Too High to Get It Right** *(Dirkschneider, Hoffmann, Fischer, Baltes, Kaufmann, Deaffy)* - 5:44

### CD 2
**1. Metal Heart** *(Dirkschneider, Hoffmann, Fischer, Baltes, Kaufmann, Deaffy)* - 6:19
**2. Fast as a Shark** *(Dirkschneider, Hoffmann, Baltes, Kaufmann)* - 3:50
**3. Balls to the Wall** *(Dirkschneider, Hoffmann, Frank, Baltes, Kaufmann, Deaffy)* - 11:11
**4. What Else** *(Dirkschneider, Hoffmann, Baltes, Kaufmann, Deaffy)* - 5:27
**5. Sodom & Gomorra** *(Dirkschneider, Hoffmann, Baltes, Kaufmann, Deaffy, Khachaturian)* - 6:39
**6. The Beast Inside** *(Dirkschneider, Hoffmann, Baltes, Kaufmann, Deaffy)* - 6:25
**7. Bad Habits Die Hard** *(Dirkschneider, Hoffmann, Baltes, Kaufmann, Deaffy)* - 4:53
**8. Stone Evil** *(Dirkschneider, Hoffmann, Baltes, Kaufmann, Deaffy)* - 4:32
**9. Death Row** *(Dirkschneider, Hoffmann, Baltes, Kaufmann, Deaffy)* - 6:03

## Τα μέλη των Accept
Το "*All Areas - Worldwide*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Πέτερ Μπάλτες]]** - μπάσο
* **[[Στέφαν Κάουφμαν]]** - τύμπανα
* **[[Στέφαν Σβάρτσμαν]]** - τύμπανα

## Πηγές
* All Areas - Worldwide - Accept | Songs, Reviews, Credits, Awards | AllMusic
* Accept, 'All Areas: Worldwide' Reissue - Album Review 
* Accept - All Areas - Worldwide - Reviews - Encyclopaedia Metallum: The Metal Archives

Κατηγορία:Άλμπουμ του 1997
Κατηγορία:Άλμπουμ των Accept
Χρήστος Κατσιγιάννης

Ο **Χρήστος Κατσιγιάννης** ήταν Έλληνας πολιτικός.

## Βιογραφικά στοιχεία

Καταγόταν από την 'Ηπειρο και ήταν γιος του Αθανάσιου Κατσιγιάννη. Ήταν πολιτικός μηχανικός. Εξελέγη για πρώτη φορά βουλευτής Αττικής με το κόμμα της Νέας Δημοκρατίας στις εκλογές του 1974 και από τότε επανεκλεγόταν συνεχώς μέχρι σε αυτές του 1996. Στην Κυβέρνηση Μητσοτάκη διετέλεσε Υφυπουργός Περιβάλλοντος, Χωροταξίας και Δημοσίων Έργων (1990 - 1991).

Απεβίωσε στις 26 Μαΐου του 1997 και ενώ ήταν εν ενεργεία βουλευτής. Ήταν παντρεμένος και είχε αποκτήσει δύο παιδιά, την Αικατερίνη, σύζυγο του Γεώργιου Χρυσολούρη, και τον Αθανάσιο, βουλευτή. 

## Πηγές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Αττικής
Κατηγορία:Έλληνες υφυπουργοί Περιβάλλοντος, Χωροταξίας και Δημοσίων Έργων
Γεώργιος Χρυσολούρης

Ο **Γεώργιος Χρυσολούρης** είναι Έλληνας πανεπιστημιακός που το 1998 διετέλεσε διευθύνων σύμβουλος του ΟΤΕ. Σήμερα είναι τακτικός καθηγητής του Πανεπιστημίου Πατρών. 

## Βιογραφικά στοιχεία

Γεννήθηκε στον Πειραιά και είναι γιος του βιομήχανου Μάριου Χρυσολούρη. Θείος του ήταν ο Σταμάτης Χρυσολούρης, βιομήχανος και εκδότης του περιοδικού "Σύγχρονα Θέματα". Σπούδασε στο Εθνικό Μετσόβιο Πολυτεχνείο, απ'όπου αποφοίτησε το 1975, και εν συνεχεία αναγορεύθηκε διδάκτωρ μηχανικής του Πανεπιστημίου του Ανόβερο (1979). Το 1980 εγκαταστάθηκε στις ΗΠΑ προκειμένου να αναλάβει την ηγεσία ερευνητικής ομάδας σχετικά με την ανάπτυξη πληροφοριακών συστημάτων και τον αυτοσματισμό σε βιομηχανικές εφαρμογές στο Τεχνολογικό Ινστιτούτο Μασαχουσέτης (MIT) διδάσκοντας παράλληλα ως καθηγητής, θέση στην οποία παρέμεινε μέχρι το 1993. Το ίδιο έτος εξελέγη τακτικός καθηγητής του τμήματος Μηχανολόγων & Αεροναυπηγών Μηχανικών του Πανεπιστημίου Πατρών. Σήμερα είναι διευθυντής του Εργαστηρίου Συστημάτων Παραγωγής και Αυτοματισμού του Πανεπιστημίου Πατρών. 

Έχει χρηματίσει πρόεδρος του τμήματος Μηχανολόγων & Αεροναυπηγών (2003 - 2007), πρόεδρος της Διεθνούς Ακαδημίας για την Έρευνα στην Βιομηχανική Παραγωγή (College International pour la Recherche en Productique/CIRP, 2007 - 2008), μέλος του δ.σ. του Ινστιτούτου Οδικής Ασφάλειας "Πάνος Μυλωνάς" (2005 - 2007), μέλος του δ.σ. του ΟΤΕ και σύμβουλος σε θέματα εκπαίδευσης και τεχνολογίας του πρωθυπουργού Κώστα Σημίτη κατά την περίοδο 1995 - 1998. Παράλληλα με την ακαδημαϊκή του σταδιοδρομία ανέπτυξε, ιδιαίτερα στις ΗΠΑ, επιχειρηματική δραστηριότητα. Υπήρξε ιδρυτής της εταιρείας Manufacturing Software Inc., αντιπρόεδρος της Brankamp Process Automation καθώς και σύμβουλος σε επιχειρήσεις όπως στην Ford, την Boeing, την Kodak, την Daimler Benz/BMW κ.α. Τον Ιανουάριο του 1998 ανέλαβε διευθύνων σύμβουλος του ΟΤΕ, θέση στην οποία παρέμεινε μέχρι και τον Δεκέμβριο του 1998, οπότε και παραιτήθηκε ύστερα από διαφωνία του σχετικά με τον καταμερισμό των αρμοδιοτήτων μεταξύ προέδρου και διευθύνοντος συμβούλου καθώς και λόγω των διαφορετικών προσεγγίσεων με τον τότε υπουργό Μεταφορών και Επικοινωνιών, Τάσου Μαντέλη. Κατά τη διάρκεια της θητείας του ο ΟΤΕ έγινε η πρώτη ελληνική επιχείρηση που εισήχθη στο χρηματιστήριο της Νέας Υόρκης. Το 2008, στα πλαίσια των ερευνών για το σκάνδαλο της Siemens του επιβλήθηκε απαγόρευση εξόδου από την χώρα και απαγόρευση κίνησης κάθε είδους τραπεζικών λογαριασμών χωρίς όμως να του απαγγελθούν κατηγορίες, γεγονός για το οποίο το 2010 προσέφυγε στο Ευρωπαϊκό Δικαστήριο ζητώντας αποζημίωση από το ελληνικό δημόσιο. Ύστερα από προσφυγή του στο συμβούλιο Εφετών τα περιοριστικά μέτρα τελικώς ήρθησαν.

Έχει συγγράψει επιστημονικές μελέτες και έχει πραγματοποιήσει πάνω από 400 δημοσιεύσεις σε διεθνή περιοδικά. Το 1986 τιμήθηκε με το βραβείο "Young Outstanding Manufacturing Engineer" του SME ενώ το 2001 με το Μετάλλιο Έρευνας Frederick W. Taylor.

Είναι παντρεμένος με την Αικατερίνη Κατσιγιάννη, κόρη του Χρήστου Κατσιγιάννη, και έχουν αποκτήσει δύο παιδιά.

## Πηγές


Κατηγορία:Έλληνες επιχειρηματίες
Αθανάσιος Κατσιγιάννης

Ο **Αθανάσιος Κατσιγιάννης** (4 Νοεμβρίου 1958) είναι Έλληνας πολιτικός.

## Βιογραφικά στοιχεία

Γεννήθηκε στο Μενίδι και είναι γιος του Χρήστου Κατσιγιάννη. Σπούδασε πολιτικός μηχανικός στο Πανεπιστήμιο του Ανόβερου  και ιδιώτευσε ως πολιτικός μηχανικός. Εξελέγη για πρώτη φορά βουλευτής Αττικής με το κόμμα της Νέας Δημοκρατίας στις εκλογές του 2000 και επανεξελέγη σε αυτές του 2004. Στις Δημοτικές εκλογές του 2014 έθεσε υποψηφιότητα για δήμαρχος Αχαρνών χωρίς όμως επιτυχία. Τον Σεπτέμβριο του ίδιου έτους διορίστηκε γενικός γραμματέας του Δήμου Αχαρνών.

Είναι παντρεμένος με την Αικατερίνη Κασελούρη.
	
## Πηγές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Αττικής
Εκκλησία Αγίας Θηρεσίας (Γιβραλτάρ)

Η **Εκκλησία Αγίας Θηρεσίας** είναι Ρωμαιοκαθολική εκκλησία στο Γιβραλτάρ. Βρίσκεται στο βορειοανατολικό Γιβραλτάρ, κατά μήκος της *[[Devil's Tower Road]]*.

Στους πρώην ιερείς της εκκλησίας περιλαμβάνεται ο Μπέρναρντ Ντέβλιν ο οποίος έφτασε να γίνει Ρωμαιοκαθολικός Επίσκοπος Γιβραλτάρ. Η κυβέρνηση του Γιβραλτάρ πρότεινε την μετονομασία του δρόμου σε *Bishop Devlin Lane*, ωστόσο η ονομασία *[[Devil's Tower Road]]* διατηρήθηκε. Ο θεμέλιος λίθος της νέας εκκλησίας τοποθετήθηκε το 1992 από τον Επίσκοπο Ντέβλιν. Η Αγία Τερέζα είχε προηγουμένως γίνει ενορία το 1974 όταν ο Ντέβλιν είχε γίνει ιερέας της ενορίας. Ωστόσο, λειτουργίες λάμβαναν χώρα για τα μέλη της ενορίας από τα τέλη του Β΄ Παγκοσμίου Πολέμου.

## Παραπομπές


Κατηγορία:Κτίρια και κατασκευές στο Γιβραλτάρ
Κέρμα (πολιτισμός)

Ο **πολιτισμός Κέρμα** άνθισε στην Αφρική περίπου μεταξύ των ετών 2500 π.Χ. και 1600 π.Χ. στη Νουβία, στο σημερινό Σουδάν, γύρω από την πόλη της Κέρμα και σε μια απόσταση περίπου τετρακοσίων χιλιομέτρων, από τον δεύτερο έως τον τέταρτο καταρράκτη του Νείλου, στην ανατολική όχθη του ποταμού. 

Κατά τα φαινόμενα ήταν ένα από τα πολλά κράτη που υπήρχαν στην περιοχή του Σουδάν κατά την περίοδο του Μέσου Βασιλείου της αρχαίας Αιγύπτου. Στην ύστερη φάση του, περίπου στα 1700-1500 π.Χ., απορρόφησε το βασίλειο Σάι και έγινε μια μεγάλη και πολυπληθής αυτοκρατορία, αντίπαλη της Αιγύπτου. Γύρω στο 1500 π.Χ. απορροφήθηκε από την Αιγυπτιακή Αυτοκρατορία, ωστόσο υπήρξαν εξεγέρσεις των κατοίκων ενάντια στους Αιγύπτιους, που συνεχίστηκαν για αιώνες. Κατά τον 11ο αιώνα π.Χ., στην περιοχή αναδείχθηκε το Βασίλειο του Κους, που αν και επηρεάστηκε ισχυρά από τον πολιτισμό των Αιγυπτίων πέτυχε την ανεξαρτησία της περιοχής από αυτούς και μάλιστα εξελίχθηκε σε δύναμη ίση με αυτήν της Αιγύπτου του Μέσου Βασιλείου.

Ο κυρίως χώρος της αρχαίας πόλης της Κέρμα, που αποτελούσε την καρδιά του βασιλείου της Κέρμα, περιλαμβάνει πόλη εκτεταμένου μεγέθους και νεκροταφείο αποτελούμενο από μεγάλους τύμβους και 30.000 περίπου ταφές κατ' εκτίμηση. Η πολυτέλεια και αφθονία που χαρακτήριζε το χώρο αντιπροσώπευε τη δύναμη του βασιλείου, ειδικά κατά τη διάρκεια της Δεύτερης Μεταβατικής Περιόδου, όταν οι Νούβιοι απειλούσαν τα νότια σύνορα των Αιγυπτίων.

## Παραπομπές


Κατηγορία:Ιστορία της Νουβίας
Κατηγορία:Αφρικανικοί πολιτισμοί
Κατηγορία:Βασίλειο του Κους
Κερμα
Κατηγορία:Νουβία
Κατηγορία:Αρχαιολογία στο Σουδάν
Κατηγορία:Κράτη στην Αρχαία Αφρική
Συναγωγή Ούιπεστ

Η **Συναγωγή Ούιπεστ** είναι νεολογικού ιουδαϊσμού συναγωγή στην Ούιπεστ (Νέα Πεστ), μια συνοικία της Βουδαπέστης στην Ουγγαρία. Η ρομαντικού ρυθμού κατασκευή ανεγέρθηκε το 1866 και έχει χωρητικότητα 1.000 θέσεων. Ο Ραβίνος Σάντερ Ρόζερμπεργκ από το Αράντ χοροστάτησε στην εναρκτήρια θρησκευτική τελετή. Η ίδρυσή της εορτάστηκε ως "μεγάλη αργία" από τους Ιουδαίους και Χριστιανούς της Ούιπεστ. Βρίσκεται επί της οδού Ατίλα Γιόζεφ σε απόσταση περίπου πέντε λεπτών από τον σταθμό του μετρό *[[Újpest-Városkapu]]*.

Η συναγωγή ιδρύθηκε από την οικογένεια Λόβι.

Η Ορθόδοξη Ιουδαϊκή κοινότητα, η οποία δεν συμφωνούσε με τον Νεολογικό Ιουδαϊσμό, αποσπάστηκε και προχώρησε στην ίδρυση δικής της συναγωγής. 

Κατά την διάρκεια του Β΄ Παγκοσμίου Πολέμου, η συναγωγή λεηλατήθηκε και μερικώς κατεστράφη από τους Ναζί. Μετά το πέρας του πολέμου, η συναγωγή χτίστηκε εκ νέου και ένα μνημείο του Ολοκαυτώματος ανεγέρθηκε δίπλα σε αυτήν. Το μνημείο, τα αποκαλυπτήρια του οποίου έγιναν από τον Ούγγρο πρόεδρο Ζόλταν Τίλντι, είναι ένα τείχος με γραμμένα επάνω του τα ονόματα των 17.000 Εβραίων κατοίκων της Ούιπεστ που υπήρξαν θύματα του Ολοκαυτώματος.

## Δείτε επίσης
*Μεγάλη συναγωγή της Βουδαπέστης

## Παραπομπές


## Εξωτερικοί σύνδεσμοι
*Εικόνα της μακέτας του κτιρίου

Ουιπεστ
Κατηγορία:Κτίρια και κατασκευές στη Βουδαπέστη
Live...In the Raw

***Live...In the Raw*** είναι ο τίτλος του ζωντανά ηχογραφημένου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε στις 27 Νοεμβρίου του 1987 μέσω της "Capitol Records". Το 1998, το άλμπουμ επανεκδόθηκε σε μορφή CD μέσω της σειράς "Original Masters", με τέσσερα επιπλέον κομμάτια, τα "*Shoot From the Hip*", "*Widowmaker*", "*Sex Drive*" και την ακουστική εκτέλεση του "*Sleeping (In the Fire)*".

Ο δίσκος έφθασε στο # 23 των βρετανικών τσαρτ και μπήκε στο Top-100 του Billboard. Θεωρείται ως ο επίλογος της πρώτης περιόδου των W.A.S.P., όπου η στιχουργική του συγκροτήματος είχε να κάνει με θέματα σεξουαλικής και χιουμοριστικής φύσεως. Ακολούθησε το άλμπουμ "*[[The Headless Children]]*" δύο χρόνια αργότερα, όπου το συγκρότημα παρουσίασε ένα πιο ώριμο πρόσωπο, με αποκορύφωμα της δημιουργικότητας τους το "*[[The Crimson Idol]]*" του 1992.

## Τραγούδια του δίσκου
**1. Inside the Electric Circus** *(Lawless)* - 4:32
**2. I Don't Need No Doctor** *(Armstead, Ashford, Simpson)* - 3:35
**3. L.O.V.E. Machine** *(Lawless)* - 4:31
**4. Wild Child** *(Lawless, Holmes)* - 6:02
**5. 9.5.-N.A.S.T.Y.** *(Lawless, Holmes)* - 5:11
**6. Sleeping (In the Fire)** *(Lawless)* - 5:23
**7. The Manimal** *(Lawless)* - 4:43
**8. I Wanna Be Somebody** *(Lawless)* - 6:43
**9. Harder Faster** *(Lawless)* - 7:19
**10. Blind in Texas** *(Lawless)* - 5:40
**11. Scream Until You Like It** *(Sabu, Esposito, Citron)* - 3:26

## Θέσεις τσαρτ
***Live...In the Raw*** *(άλμπουμ)*

***Επίσημη κυκλοφορία: [[27 Νοεμβρίου]] [[1987]]***

## Τα μέλη των W.A.S.P.
Το "*Live...In the Raw*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα
* **[[Κρις Χολμς]]** - κιθάρα
* **Τζόνι Ροντ** - μπάσο, φωνητικά
* **Στίβ Ράιλι** - τύμπανα, φωνητικά

## Παραπομπές


## Πηγές
* Live...In the Raw - WASP | Songs, Reviews, Credits, Awards | AllMusic
* W.A.S.P. - Live...In the Raw (album review ) | Sputnikmusic
* W.A.S.P. - Live...In the Raw - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 1987
Κωνσταντίνος Καραμανλής (καλαθοσφαιριστής)

Ο **Κωνσταντίνος Καραμανλής** (1928 - 24 Δεκεμβρίου 2015)  ήταν ένας από τους σημαντικούς Έλληνες καλαθοσφαιριστές στα προ της Α' Εθνικής χρόνια. Αγωνίστηκε στην ΑΕΚ δέκα χρόνια (1949-1959) και κατέκτησε μαζί της το Πρωτάθλημα Ελλάδας του 1958 με τη διπλή ιδιότητα προπονητή-παίκτη. Ήταν διεθνής έχοντας 13 συμμετοχές με την Εθνική ομάδα.

## Εξωτερικοί σύνδεσμοι
* Καραμανλής, Κωνσταντίνος , πληροφορίες στον επίσημο ιστότοπο της Ε.Ο.Κ.

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές ΑΕΚ
Κατηγορία:Προπονητές καλαθοσφαίρισης ΑΕΚ
Φιλώτας (σατράπης)

:*Να μη συγχέεται με τον [[Φιλώτας του Παρμενίωνα|Φιλώτα (γιο του Παρμενίωνα)]] ή με τον [[Φιλώτας (πατέρας του Παρμενίωνα)|Φιλώτα (πατέρα του Παρμενίωνα)]]*.

Ο **Φιλώτας** (4ος αιώνας π.Χ.) ήταν Μακεδόνας αξιωματικός στην υπηρεσία του Μεγάλου Αλεξάνδρου, και ήταν διοικητής μια ταξιαρχίας φαλαγγών κατά την προέλαση στη Σογδιανή και την Ινδία. Είναι πιθανό πως είναι το ίδιο άτομο που αναφέρεται από τον Ρωμαίο ιστορικό Κούρτιο του 1ου αιώνα μ.Χ., ως ένας από τα άτομα που ανταμείφθηκαν ειδικά από τον Αλέξανδρο στην Βαβυλώνα το 331 π.Χ. για τις εξαίρετες υπηρεσίες τους. 

Δεν υπάρχει αμφιβολία, πως είναι ο ίδιος Φιλώτας στον οποίο ανατέθηκε η επαρχία της Κιλικίας μετά τον θάνατο του Αλέξανδρου κατά την Συμφωνία της Βαβυλώνας το 323 BC.. Το 321 π.Χ. απομακρύνθηκε από το πόστο αυτό από τον Περδίκκα ο οποίος ήταν πλέον αντιβασιλέας, και αντικαταστάθηκε από τον Φιλόξενο, αλλά ο λόγος φαίνεται να είναι πως ο Περδίκκας ήθελε να χρησιμοποιήσει τον Φιλώτα αλλού, καθώς εμφανίζεται να είναι μέλος του κύκλου του Περδίκκα. Μετά τον θάνατο του Περδίκκα το 321 π.Χ., συμμάχησε με τους Αλκέτα, Άτταλο και τους ακολούθους τους, εναντίον του Αντίγονου Α του Μονόφθαλμου. 

Αιχμαλωτίστηκε από τον Αντίγονο μαζί με τους Άτταλο, Δόκιμο, και Πολέμων, το 320 π.Χ., και εξέτισε την ποινή του μαζί τους. Σε κάποιο χρονικό σημείο της φυλάκισης τους, κατάφεραν να αποκτήσουν τον έλεγχο της φυλακής προκαλώντας εξέγερση και ακινητοποιώντας τους φρουρούς. Σύντομα όμως, ο Αντίγονος ανέκτησε τον έλεγχο το 316 π.Χ..

## Παραπομπές


Κατηγορία:Ελληνιστική περίοδος
Κατηγορία:Αρχαίοι Μακεδόνες
Φίλιππος (σατράπης)

Ο **Φίλιππος** (πέθανε το 318 π.Χ.) ήταν σατράπης της Σογδιανής, περιοχή η διοίκηση της οποίας του δόθηκε από τον Μέγα Αλέξανδρο το 327 π.Χ.. Διατήρησε τη θέση του, όπως και οι περισσότεροι σατράπες των απομακρυσμένων περιοχών, κατά τη Συμφωνία της Βαβυλώνας το 323 π.Χ. μετά τον θάνατο του Αλέξανδρου, αλλά στη μετέπειτα Συμφωνία του Τριπαράδεισου το 321 π.Χ., άλλαξε η περιοχή ευθύνης του και του δόθηκε η περιοχή της Παρθίας. Παρέμεινε εκεί μέχρι το 321 π.Χ., όταν ο Πείθων, ο οποίος διεκδικούσε την απόκτηση της εξουσίας σε όλες τις ανατολικές επαρχίες, κατέλαβε την εξουσία στην Παρθία και δολοφόνησε τον Φίλιππο.

## Παραπομπές


Κατηγορία:Ελληνιστική περίοδος
Κατηγορία:Αρχαίοι Μακεδόνες
Αρριδαίος (σατράπης)

Ο **Αρριδαίος** ήταν ένας από τους στρατηγούς του Μεγάλου Αλεξάνδρου τον 4ο αιώνα π.Χ..

Το 321 π.Χ., δύο χρόνια μετά τον θάνατο του Αλέξανδρου, και ενώ το σώμα του επέστρεφε από τη Βαβυλώνα για να ταφεί στη Μακεδονία, ο Αρριδαίος σε συνενόηση με τον Πτολεμαίο, απέκτησε τον έλεγχο του σώματος και το μετέφερε στην Αίγυπτο αντίθετα με τις διαταγές του αντιβασιλέα της αυτοκρατορίας πλέον Περδίκκα. Σύντομα ο Περδίκκας εκστράτευσε εναντίον του Πτολεμαίου, και μετά την ήττα του στον Νείλο ποταμό, δολοφονήθηκε από τους ίδιους τους αξιωματικούς του.

Μετά τον θάνατο του Περδίκκα, ο Αρριδαίος και ο Πείθων ορίστηκαν απο κοινή απόφαση όλων των εμπλεκομένων ως οι προσωρινοί διοικητές των στρατευμάτων της αυτοκρατορίας. Ακολούθησε η Συμφωνία του Τριπαραδείσου λίγο αργότερα το ίδιο έτος, στην οποία ο Αρριδαίος πήρε την διοίκηση της Ελλησποντικής Φρυγίας. Το 319 π.Χ., μετά τον θάνατο του Αντίπατρου, ο Αρριδαίος επιτέθηκε ανεπιτυχώς στην πόλη Κύζικο η οποία βρισκόταν εκτός των συνόρων της επικράτειάς του, κάτι που έκανε τον Αντίγονο τον Μονόφθαλμο που είχε τον έλεγχο των γειτονικών περιοχών, να του ζητήσει να παραιτηθεί της σατραπείας του. Ο Αρριδαίος αρνήθηκε και οχυρώθηκε στην πόλη της Κίου.

## Παραπομπές


Κατηγορία:Ελληνιστική περίοδος
Κατηγορία:Αρχαίοι Μακεδόνες
Κατηγορία:Πόλεμοι των Διαδόχων
Κατηγορία:Διάδοχοι του Μεγάλου Αλεξάνδρου
Τηλεπόλεμος

Ο **Τηλεπόλεμος** ήταν ο γιος του Πυθοφάνη και ένας από τους *[[εταίροι|Εταίρους]]* του Μεγάλου Αλεξάνδρου. Ο Τηλεπόλεμος ανέλαβε την περιοχή της Παρθίας και της Υρκανίας με τον Αμμινάπη, ένα Πάρθιο, τον οποίο ο Αλέξανδρος είχε διορίσει ως σατράπη των περιοχών αυτών. Αργότερα ο Αλέξανδρος μετακίνησε τον Τηλεπόλεμο στην σατραπεία της Καρμανίας, την οποία διατήρησε και μετά τον θάνατο του Αλεξάνδρου το 323 π.Χ. στη Συμφωνία της Βαβυλώνας, καθώς και κατά την μετέπειτα Συμφωνία του Τριπαράδεισου το 321 π.Χ..

## Παραπομπές


Κατηγορία:Ελληνιστική περίοδος
Κατηγορία:Αρχαίοι Μακεδόνες
Αντιγένης

Ο **Αντιγένης** ήταν στρατηγός του Μεγάλου Αλεξάνδρου, ο οποίος είχε υπηρετήσει και υπό τον Φίλιππο Β', χάνοντας το ένα του μάτι κατά την πολιορκία της Περίνθους το 340 π.Χ..

Μετά τον θάνατο του Αλέξανδρου το 323 π.Χ., απέκτησε την σατραπεία της Σουσιάνας(Σούσα). Το 321 π.Χ., συμμετείχε υπό τον αντιβασιλέα της αυτοκρατορίας Περδίκκα εναντίον του Πτολεμαίου, και μετά την ήττα του Περδίκκα στην Αίγυπτο, τον δολοφόνησε στη σκηνή του μαζί με τον Πείθων και τον Σέλευκο.

Μετέπειτα,  ως διοικητής των Αργυράσπιδων ακολούθησε τον Ευμένη τον Καρδιανό κατά την διαμάχη του τελευταίου με τον Αντίγονο τον Μονόφθαλμο στους πολέμους των διαδόχων. Με την επακόλουθη ήττα του Ευμένη, ο Αντιγένης τον πρόδωσε συλλαμβάνοντας τον και παραδίδοντας τον στον Νικάνορα, αξιωματικό του Αντίγονου. Ο Αντίγονος όμως απεχθάνονταν τον Αντιγένη, ενώ αντίθετα είχε σε μεγάλη εκτιμηση τον Ευμένη, από τις παλιές μέρες που πολεμούσαν μαζί υπό τον Αλέξανδρο, αν και μετά από μια εβδομάδα αιχμαλωσίας τον εκτέλεσε. Έτσι, ο Αντίγονος με τη σειρά του συνέλαβε τον Αντιγένη, τον οποίο και τιμώρησε σκληρά τοποθετώντας τον μέσα σε ένα λάκκο και καίγοντας τον ζωντανό.

## Παραπομπές


Κατηγορία:Ελληνιστική περίοδος
Κατηγορία:Αρχαίοι Μακεδόνες
Ντεμπίνα (σταφύλι)

μικρογραφία|Ντεμπίνα
Η ποικιλία **Ντεμπίνα** είναι ελληνική λευκή ποικιλία σταφυλιών, με καλή φυσική οξύτητα, ιδανική για την παραγωγή αφρωδών οίνων. Δίνει λευκά κρασιά ήπια και ντελικάτα, ενώ δεσπόζουν τα αρώματα εσπεριδοειδών, αχλαδιού και πράσινου μήλου. Καλλιεργείται στην Αμπελουργική Ζώνη της Ζίτσας, Ιωαννίνων σε υψόμετρο 600-700 μέτρων.

## Προέλευση
 
Ντόπια ποικιλία της Αμπελουργικής Ζώνης της Ζίτσας, Ιωαννίνων

## Περιοχές καλλιέργειας
 
Ζίτσα, Ιωαννίνων

## Παραγωγή
 
Οίνος Ο.Π.Α.Π. 

## Αμπελογραφικά χαρακτηριστικά
 
Είναι μια ποικιλία ζωηρή, παραγωγική κι έχει μεγάλη προσαρμοστικότητα σε διάφορα εδάφη. Η διαμόρφωση γίνεται σε γραμμικό αμφίπλευρο κορδόνι, αλλά και κύπελλο. Είναι ευαίσθητη στον βοτρύτη, στον περονόσπορο, στο ωίδιο, στο μολυσματικό εκφυλισμό και στους παγετώνες της άνοιξης.

## Εξωτερικοί Σύνδεσμοι
*Όλες οι Ελληνικές Ποικιλίες
*Γηγενείς Ποικιλίες Αμπέλου 
*Ντεμπίνα
*Ποικιλία Ντεμπίνα

Κατηγορία:Ελληνικές ποικιλίες σταφυλιών
Μινόρου Γκέντα

Ο **Μινόρου Γκέντα** (, Κάκε, Χιροσίμα, Ιαπωνία, 16 Αυγούστου 1904 - 15 Αυγούστου 1989) ήταν Ιάπωνας ανώτατος αξιωματικός του Ιαπωνικού Αυτοκρατορικού Ναυτικού, με πλούσια δράση κατά τον Β' Π.Π..

Δεύτερος υιός μιας οικογένειας αγροτών, με τέσσερα ακόμη αγόρια τα οποία σπούδασαν σε Ανώτατα Εκπαιδευτικά Ιδρύματα. Ο ίδιος επέλεξε στρατιωτική καριέρα, εισήλθε στη Ναυτική Ακαδημία από την οποία απεφοίτησε στα 1924, ενώ τέσσερα χρόνια αργότερα εκπαιδεύτηκε (αριστεύσας) σαν πιλότος μαχητικού σκάφους. Υπηρέτησε σε διάφορες μονάδες και το 1937 πήρε μέρος στον πόλεμο με την Κίνα. Το καλοκαίρι του 1940 ταξίδεψε στην Αγγλία, όπου παρακολούθησε δια ζώσης τον πόλεμο με τη Γερμανία.

Το Φεβρουάριο του 1941 του ανατέθηκε ο σχεδιασμός της επίθεσης στο Περλ Χάρμπορ. Ένα από τα επιτεύγματά του ήταν ο σχεδιασμός ειδικών πτερυγίων για τις τορπίλες που θα εκτόξευαν τα αεροσκάφη: Λόγω μικρού βάθους του κόλπου του Περλ, οι τορπίλες θα έπλητταν τον βυθό και όχι τον στόχο. Τα ειδικά πτερύγια που επινόησε ο Γκέντα εμπόδιζαν τη βύθιση αυτή. Ο Γκέντα διακρίθηκε σε πλείστες αερομαχίες, με συνολικά 3.000 ώρες πτήσης. Μεταπολεμικά (1959 - 1962) υπηρέτησε στην Ιαπωνική Αεροπορική Αυτοάμυνα, ως πτέραρχος. Τιμήθηκε από τις ΗΠΑ στα 1962 με το *παράσημο της Λεγεώνας της Τιμής*, μια διάκριση που πολύ σπάνια απονέμεται σε μη-αμερικανούς.

Ασχολήθηκε και με την πολιτική, ως βουλευτής της Ιαπωνικής Βουλής επί σειρά ετών.

Από το γάμο του απέκτησε τρία παιδιά. Απεβίωσε σε ηλικία 85 ετών.

## Πηγή
* Δημήτρης Γεδεών, *"Μινόρου Γκέντα"* - στήλη *"Φυσιογνωμίες"* στο περιοδικό *"Στρατιωτική Ιστορία"*, τεύχος 214, Νοέμβριος 2014, σελ. 110.

## Παραπομπές


Κατηγορία:Ιάπωνες στρατιωτικοί
Κατηγορία:Ιάπωνες του Β΄ Παγκοσμίου Πολέμου
Πρωτάθλημα πετοσφαίρισης Α2 εθνικής κατηγορίας γυναικών 2012-2013

Το πρωτάθλημα βόλεϊ Α2 κατηγορίας γυναικών της περιόδου 2012–13 έγινε με τη συμμετοχή 31 ομάδων σε τρεις ομίλους. Οι τρεις πρωταθλήτριες των ομίλων προβιβάστηκαν στην Α1 κατηγορία.

## Α' όμιλος

## Β' όμιλος

## Γ' όμιλος

## Πηγές
* Βαθμολογία Α' ομίλου επίσημος ιστότοπος της ΕΟΠΕ.
* Βαθμολογία Β' ομίλου επίσημος ιστότοπος της ΕΟΠΕ.
* Βαθμολογία Γ' ομίλου επίσημος ιστότοπος της ΕΟΠΕ.

## Εξωτερικοί σύνδεσμοι
*Ελληνική Ομοσπονδία Πετοσφαίρισης , επίσημος ιστότοπος.



2012 2013
Α2 Γυναικων
Α2 Γυναικων
Ηφαιστειακός κρατήρας

[thumb|right|330px|Ο κρατήρας του ηφαιστείου [Βιγιαρρίκα (ηφαίστειο)|Βιγιαρίκα (Χιλή)]]
**Ηφαιστειακός κρατήρας**, ή **κρατήρας ηφαιστείου** λέγεται αυτός που δημιουργείται από ηφαιστειακή δραστηριότητα και μόνο, στην επιφάνεια του γεωφλοιού, και αντίστοιχα σε άλλα ουράνια σώματα, σε διάκριση άλλων τύπων κρατήρων που δημιουργούνται από άλλες αιτίες.

## Γενικά
Ο ηφαιστειακός κρατήρας αποτελεί το άνω άκρο του ηφαιστειακού πόρου από τον οποίο εκτινάσσονται τα ηφαιστειακά αναβλήματα και εκχέεται η λάβα ενός ηφαιστείου. Γεωμορφολογικά αποτελεί κυκλική λεκάνη στην επιφάνεια του γεωφλοιού που περικλείεται από δακτυλιοειδή έξαρση του εδάφους, που δημιουργείται και αυτή επίσης από ηφαιστειακή δραστηριότητα είτε με κατάρρευση δημιουργηθέντος προηγουμένως ηφαιστειακού θόλου, είτε με την εναπόθεση των βαρύτερων αναβλημάτων μετά από έκρηξη. 

Ο ηφαιστειακός κρατήρας με την πάροδο των επαναλήψεων των δραστηριοτήτων και της απόθεσης αναβλημάτων πέριξ αυτού συνιστά τελικά την κορυφή του ηφαιστειακού κώνου που δημιουργείται, όπως εμφανίζεται σήμερα στην πλειονότητα των ηφαιστείων. Βασικά μεγέθη ενός κρατήρα είναι η διάμετρός του, το βάθος της κοίτης του και το υψόμετρο στο οποίο βρίσκεται. Κανένας ηφαιστειακός κρατήρας δεν παρουσιάζει ίδιο μέγεθος με άλλον. Ηφαιστειακός κρατήρας με διάμετρο μεγαλύτερη από 1,6 χλμ. χαρακτηρίζεται **[[καλδέρα]]**.

**Ηφαιστειακός κρατήρας πλαγιάς**, ή **πλευρικός κρατήρας**, ή **δευτερεύων κρατήρας** χαρακτηρίζεται εκείνος που δημιουργείται σε πλαγιά ηφαιστείου μετά από διάρρηξή της.
**Διάρρηξη κρατήρα** χαρακτηρίζεται η μερική υποχώρηση της δακτυλιοειδούς περιφέρειας αυτού λόγω γεωλογικών δραστηριοτήτων κυρίως διάβρωσης.

*Σε πολλούς κρατήρες παρατηρούνται συγκεντρώσεις ομβρίων υδάτων δημιουργώντας εντός αυτών ηφαιστειακές λίμνες ή τις καλούμενες Μάαρ.

## Σημειώσεις
* Οι κρατήρες των ηφαιστείων και κατ' επέκταση τα ίδια τα ηφαίστεια στον αλληγορικό ανθρωπομορφισμό της Ελληνικής Μυθολογίας παρουσιάζονται ως Κύκλωπες, σύντροφοι του Ηφαίστου στη χαλκουργία και μεταλλουργία.

## Εξωτερικοί σύνδεσμοι

## Βιβλιογραφία
* Felix Frank: "* Handbuch der 1350 aktiven Vulkane der Welt*" (= Εγχειρίδιο των 1350 ενεργών ηφαιστείων στον κόσμο), Ott Εκδότες, Thun 2003, ISBN 3-7225-6792-0
* Alfred Rittmann : "*Vulkane und ihre Tätigkeit. Ferdinand Enke Verlag*" (= Τα Ηφαίστεια και η δραστηριότητά τους) . Ferdinand Enke Verlag, Stuttgart 1981, ISBN 3-432-87793-5 .

Κατηγορία:Ηφαιστειολογία
Όμπιλιτσεβο

thumb|upright=1.2|Πανοραμική άποψη της συνοικίας.

Το **Όμπιλιτσεβο** (στα σερβικά κυριλλικά: ), είναι συνοικία της Μπάνια Λούκα στην περιοχή της Σερβικής Δημοκρατίας στη Βοσνία-Ερζεγοβίνη. Είναι χωρισμένο σε δύο τοπικές κοινότητες, την Όμπιλιτσεβο Α΄ και Όμπιλιτσεβο Β΄. Στην απογραφή του 1991, αριθμούσε  κατοίκους, των οποίων μία σχετική πλειοψηφία ήταν Σέρβοι.

## Παραπομπές


## Δείτε επίσης
*Μπόρικ
*Στάρτσεβιτσα
*Μπάνια Λούκα

Κατηγορία:Γεωγραφία της Βοσνίας και Ερζεγοβίνης
You've Got to Believe in Something

Το "**You've Got to Believe in Something**" είναι το τρίτο στούντιο άλμπουμ του αμερικάνικου συγκροτήματος Spin Doctors. Κυκλοφόρησε στις 14 Μαΐου του 1996. Δεν αποδείχθηκε όσο πετυχημένο όσο τα δύο προηγούμενα άλμπουμ του συγκροτήματος, πουλώντας μόνο 75.000 αντίτυπα στις ΗΠΑ.

## Κομμάτια
Όλα τα κομμάτια γράφτηκαν από τους Chris Barron, Aaron Comess, Anthony Krizan και Mark White εκτός από τα σημειωμένα

* Μετά το τέλος του κρυφού κομματιού ο κωμικός Tommy Chong παίζει ένα σημείο του "I Can't Believe You're Still With Her" με kazoo

## Συντελεστές
* Chris Barron - τραγουδιστής φωνή
* Aaron Comess - κρουστά, ντραμς
* Anthony Krizan - κιθάρα, φωνητικά
* Mark White - μπάσο
* Kevin Bents - πλήκτρα
* Biz Markie - φωνή
* John Bush - κόνγκα
* Tommy Chong - kazoo
* Robin Clarke - φωνητικά
* Babi Floyd - φωνητικά
* Frank Floyd - φωνητικά
* Diva Gray - φωνητικά
* Frankie La Rocka - σέικερ, egg shaker
* Arnie Lawrence - σαξόφωνο
* Tyra White - μπάσο
* Bernie Worrell - πλήκτρα
* Peter Denenberg, Danny "Kootch" Kortchmar - παραγωγή
* Peter Denenberg - μηχανικός
* Derrick Garrett, Thom Leinbach, Robert L. Smith, Jr. - βοηθοί μηχανικοί
* Ted Jensen - mastering
* Paul LaRaia - φωτογραφία
* Chika Azuma - καλλιτεχνική διεύθυνση, σχέδιο
* Richard Samuel Roberts - εξώφυλλο
## Θέσεις στα τσάρτς
**Singles**

## Παραπομπές


Κατηγορία:Άλμπουμ του 1996